[{"text_idx": "#000000", "text": "Toimunud so\u0303ja- ja katastroofimeditsiini konverentsid"}, {"text_idx": "#000001", "text": "Ko\u0303rgem So\u0303jakool alustab o\u0303ppeaastat piduliku jalutuska\u0308iguga"}, {"text_idx": "#000002", "text": "Kaitseva\u0308e U\u0308hendatud O\u0303ppeasutused ta\u0308histavad o\u0303ppeaasta algust 1. septembril traditsioonilise piduliku jalutuska\u0308iguga Tartu linnas, millele ja\u0308rgneb relvastuse ja tehnika na\u0308itus KVU\u0308O\u0303A-s."}, {"text_idx": "#000003", "text": "KVU\u0308O\u0303A pidulik jalutuska\u0308ik. Foto: Annett Kreitsman"}, {"text_idx": "#000004", "text": "Pidulik jalutuska\u0308ik algab reedel, 1. septembril kell 11 Riia 12 peahoone juurest. Rongka\u0308ik liigub mo\u0308o\u0308da Riia ja U\u0308likooli ta\u0308navat Raekoja platsile, kus peavad ko\u0303ne KVU\u0308O\u0303A u\u0308lem kolonel Enno Mo\u0303ts ja Tartu linnapea Urmas Klaas. Marsruut ja\u0308tkub mo\u0308o\u0308da U\u0308likooli ta\u0308navat, kus marssijad tervitavad algava o\u0303ppeaasta puhul Tartu U\u0308likooli. Edasi liigub rongka\u0308ik Munga ta\u0308navale, kus marssijad tervitavad Haridus- ja Teadusministeeriumit. Sealt liigub rongka\u0308ik mo\u0308o\u0308da Vabaduse puiesteed ja Riia ta\u0308navat o\u0303ppeasutuste juurde tagasi."}, {"text_idx": "#000005", "text": "Rongka\u0308igul osalevad Ko\u0303rgema So\u0303jakooli po\u0303hi- ja keskastme kursuse o\u0303ppurid, teenistujad ja Kaitseva\u0308e orkester ning neid saadab kaks soomustransporto\u0308o\u0308ri. Rongka\u0308igu liikumise hetkel seisatatakse liiklus jalutuska\u0308igu marsruudil. Palume liiklejatelt mo\u0303istvat suhtumist."}, {"text_idx": "#000006", "text": "Kaitseva\u0308e relvastusega saab tutvuda kell 11-13 KVU\u0308O\u0303A peahoone ees ning fuajees. Na\u0308itusel on esindatud ka\u0308situlirelvad, kaudtulirelvad, tankito\u0303rjerelvad, o\u0303huto\u0303rjerelvad ja soomustransporto\u0308o\u0308rid, kokku 25 u\u0308hikut erinevat tehnikat ja relvastust. Va\u0308ljapanekuga on oodatud tutvuma ko\u0303ik huvilised ning ku\u0308lalistele on avatud ka o\u0303ppeasutuste muuseum."}, {"text_idx": "#000007", "text": "KVU\u0308O\u0303A Ko\u0303rgem So\u0303jakool on noortele, kes soovivad head juhtimisalast ko\u0303rgharidust. Ko\u0303rgema So\u0303jakooli po\u0303hikursuse maa-, mere- vo\u0303i o\u0303huva\u0308e o\u0303ppesuuna lo\u0303petajad saavad rakendusliku ko\u0303rghariduse so\u0303jalise juhtimise erialal ja nooremleitnandi auastme."}, {"text_idx": "#000008", "text": "Tule vaata ringi Kaitseva\u0308e Akadeemia peahoones"}, {"text_idx": "#000010", "text": "Karja\u0308a\u0308r maava\u0308es Karja\u0308a\u0308r mereva\u0308es Karja\u0308a\u0308r o\u0303huva\u0308es"}]